Общинска избирателна комисия Тервел

**ПРОТОКОЛ № 35**

Днес, 04.11.2023 г. в гр. Тервел се проведе заседание на Общинска избирателна комисия –Тервел. На заседанието присъстваха:

**Председател:** Невяна Димитрова Пенчева

**Зам.-Председател:** Димитър Христов Цонев

**Зам.-Председател:** Елица Сашева Димитрова

**Зам.-Председател:** Капка Христова Георгиева

**Зам.-Председател:** Златка Начева Алексиева

**Секретар:** Айтен Исмаилова Ахмед

**Членове:**

Боряна Христова Димитрова

Елка Цонева Иванова

 Пламен Стоянов Петров

 Искра Балушева Илиева

 Димитър Иванов Костадинов

Заседанието бе открито в 14:00 часа и председателствано от Председателя на ОИК-Тервел Невяна Пенчева.

Установено бе присъствието на 11 члена на ОИК-Тервел и наличие на кворум.

Председателят на комисията запозна присъстващите с проекта за дневен ред, като след разисквания единодушно с *11 гласа ЗА* бе приет следния дневен ред:

|  |  |
| --- | --- |
| **№** | **Материали за заседанието:** |
| **1.** | Подаден сигнал от г-н Калоян Николов Стоянов, гражданин на община Тервел, регистриран в ОИК – Тервел, с вх. № 159/ 03.11.2023 г. |

1. **По точка първа от дневния ред:**

 Председателят докладва проект за решение. След направени разисквания и констатация и на основание чл. 87 от Изборния кодекс, ОИК-Тервел взе следното:

***РЕШЕНИЕ
№ 103-МИ
Тервел, 04.11.2023 г.***

*ОТНОСНО: подаден сигнал от г-н Калоян Николов Стоянов, гражданин на община Тервел, регистриран в ОИК – Тервел, с вх. № 159/ 03.11.2023 г.*

*На 02.11.2023 г., в 21:38 часа, на електронната поща на ОИК-Тервел е постъпил сигнал от г-н Калоян Николов Стоянов, рег. с № 159/ 03.11.2023 г. по описа и регистъра на дневника на ОИК. В сигнала на г-н Стоянов са изложени твърдения, че в изборната нощ на територията на СИК № 082700027 се извършва явно нарушение на ИК, изразяващо се в следното: кандидата за кмет на община Симеон Георгиев Симеонов и кандидата за кмет на кметство с. Орляк, общ. Тервел Мустафа Салим Ибраим - заплашват секционната избирателна комисия присъстват в помещението, пипат бюлетините и дават нареждания коя да бъде валидна. Като доказателство е приложен линк от видео наблюдението на страницата на ЦИК за дадената секция.*

*За изясняване фактическата обстановка на ситуацията е нужно да се спомене, че в изборната нощ около 02:30 ч. сутринта на 30.10.2023 г. - членове на СИК № 082700027, чрез обаждане по телефона в ОИК – Тервел, твърдят, че е възникнало по-рано напрежение между тях и кандидатите за кметове – Симеон Симеонов и Мустафа Ибраим при отчитане на изборния резултат. В изборната нощ е извършена проверка на място в СИК № 082700027 от председателя и член на ОИК, както следва: Невяна Пенчева и Димитър Костадинов на 30.10.2023 г. около 03:05 ч., които по време на посещението си установяват членовете на СИК сами в избирателната секция да отчитат изборните резултати при нормална и спокойна обстановка.*

*Във връзка с твърденията на членове на СИК № 082700027, ОИК – Тервел се самосезира и в изборната нощ преглежда на страницата на ЦИК видео материала от съответната секция. От видео материала ясно се вижда, че кандидатите за кметове – Симеон Сименов и Мустафа Ибраим са в секционната комисия и възниква напрежение между тях и членовете на СИК. От видяното ОИК-Тервел реши, че е нужно незабавно и по телефона председателя на ОИК лично да уведоми кандидатите за кметове – Симеон Симеонов и Мустафа Ибраим за това, че като регистрирани кандидати имат право да присъстват в изборните помещения при отчитане на изборните резултати, но нямат право на вмешателство в работата на комисиите.*

*Във връзка с гореизложеното и предвид факта, че на 01.11.2023 г. от председателя на ОИК- Тервел е изискана информация за членовете на СИК № 082700027 от Районна прокуратура, а на 02.11.2023 г. е сезирана и РУ на МВР – гр. Тервел се стига до извода, че са сезирани органите, които могат да извършат проверка и такава в момента се извършва.*

*Въз основа на гореизложеното и на основание чл. 85, ал. 4 и чл. 87, ал. 1 от Изборния кодекс, Общинска избирателна комисия – Тервел,*

***РЕШИ:***

*Оставя сигнала подаден от г-н Калоян Николов Стоянов, гражданин на община Тервел, регистриран в ОИК – Тервел, с вх. № 159/ 03.11.2023 г. без разглеждане по същество, тъй като органите на реда извършват в момента проверка и следва да се произнесат.*

*Препис от решението да се изложи на информационното табло на ОИК – Тервел.*

**Гласували 11 членове на ОИК- Тервел:**

**„За“ – Невяна Димитрова Пенчева, Димитър Христов Цонев, Елица Сашева Димитрова, Капка Христова Георгиева, Айтен Исмаилова Ахмед, Боряна Христова Димитрова, Елка Цонева Иванова, Пламен Стоянов Петров, Златка Начева Алексиева, Искра Балушева Илиева, Димитър Иванов Костадинов**

**„Против“ – 0**

**Поради изчерпване на дневния ред заседанието на ОИК-Тервел бе закрито в 14:30 часа.**

Председател: ………………………

(Невяна Пенчева)

Секретар: ………………………….

(Айтен Ахмед)